NORAKSTS

|  |  |
| --- | --- |
| 26.10.2017. | Nr.12/34 |

**JELGAVAS PILSĒTAS DOMES APBALVOJUMU PIEŠĶIRŠANA**

( ziņo I.Škutāne)

 **Atklāti balsojot: PAR – 13** (I.Jakovels, A.Eihvalds, S.Stoļarovs, G.Kurlovičs, A.Rublis, V.Ļevčenoks, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – **1** (L.Zīverts),

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2017.gada 9.oktobra lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme”:
	1. Jurim Griķim, uzņēmuma “SIA “Marks M” īpašniekam – par ieguldījumu uzņēmējdarbības attīstībā Jelgavas pilsētā;
	2. Aleksandram Knoham, boksa trenerim – par ieguldījumu sporta attīstībā Jelgavā, jaunatnes iesaistīšanu sportošanā un pilsētas vārda popularizēšanu;
	3. Edvīnam Kalneniekam, māksliniekam-dekoratoram – par mūža ieguldījumu Jelgavas pilsētas kultūrvides veidošanā.
2. Piešķirt Jelgavas pilsētas domes apbalvojumu „Goda raksts”:

2.1. Ņikitam Kazakevičam, Latvijas Investīciju un attīstības aģentūras Jelgavas biznesa inkubatora vadītājam – par ieguldījumu Jelgavas pilsētas izaugsmē, izglītības kvalitātes paaugstināšanā un jaunatnes izglītošanā;

2.2. Nikolajam Belousovam, ārstam-ķirurgam – par mūža ieguldījumu Jelgavas pilsētas iedzīvotāju veselības aprūpē un aizsardzībā;

2.3. Žoržam Siksnam, mūziķim un vokālajam pedagogam – par ieguldījumu Jelgavas pilsētas kultūras dzīves veidošanā, aktīvu darbu ar jauniešiem un pilsētas vārda popularizēšanu;

2.4. Metai Reinei, inženierei – par mūža ieguldījumu Jelgavas pilsētas siltumapgādes sistēmas izveidošanā un attīstīšanā;

2.5. SIA “Dinex Latvia” – par ieguldījumu Jelgavas pilsētas izaugsmē, izglītības kvalitātes paaugstināšanā un jaunatnes karjeras izglītībā.

1. Noteikt naudas balvu apbalvojumiem:
	1. apbalvojumam „Goda zīme” – 500,00 *euro* pēc nodokļu nomaksas;
	2. apbalvojumam „Goda raksts” – 300,00 *euro* pēc nodokļu nomaksas.
2. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas pilsētas domes administrācijas budžeta līdzekļiem 3554,37 *euro*.
3. Apbalvojumus pasniegt Latvijas Republikas proklamēšanas 99.gadadienai veltītajā svinīgajā pieņemšanā 2017.gada 17.novembrī.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 26.oktobrī